Store deler av programmet til festivalen består av faglige foredrag og verksteder. Store deler av publikummet til festivalen er tilreisende skoleklasser fra videregående skoler og folkehøgskoler, som bruker Amandusfestivalen som en filmfaglig ekskursjon. Festivalen legger derfor opp til å ha mange foredrag, verksteder og forskjellige møter med profesjonelle filmskapere.